కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సఫారీలను 286కే కుప్పకూల్చిన భారత్
దక్షిణాఫ్రికా పర్యటన ఆరంభంలోనే భారత బౌలర్లు సత్తాచాటారు. కేప్ టౌన్ వేదికగా జరుగుతున్న తొలి టెస్టు మ్యాచ్‌లో
TNN | Updated:
Jan 5, 2018, 08:50PM IST
సఫారీలను 286కే కుప్పకూల్చిన భారత్
దక్షిణాఫ్రికా పర్యటన ఆరంభంలోనే భారత బౌలర్లు సత్తాచాటారు. కేప్ టౌన్ వేదికగా జరుగుతున్న తొలి టెస్టు మ్యాచ్&zwnj;లో ఆతిథ్య దక్షిణాఫ్రికాని తొలి ఇన్నింగ్స్&zwnj;లో 286 పరుగులకే కుప్పకూల్చారు. ఫాస్ట్ బౌలర్ భువనేశ్వర్ కుమార్ (4/87) మ్యాచ్ తొలి సెషన్&zwnj;లోనే వరుస ఓవర్లలో మూడు వికెట్లు పడగొట్టి.. సఫారీలను ఒత్తిడిలోకి నెట్టేయగా.. చివరి సెషన్&zwnj;లో అశ్విన్ (2/21) ఆ జట్టుని ఉక్కిరి బిక్కిరి చేశాడు. ఏబీ డివిలియర్స్ (65: 84 బంతుల్లో 11x4), డుప్లెసిస్ (62: 104 బంతుల్లో 12x4) అర్ధ శతకాలతో సఫారీ పరువు నిలపగా.. దూకుడుతో డికాక్ (43: 40 బంతుల్లో 7x4) కాసేపు స్కోరు బోర్డుని పరుగులు పెట్టించాడు. తొలి ఇన్నింగ్స్&zwnj;లో మొత్తం 73.1 ఓవర్లు ఆడిన దక్షిణాఫ్రికా 286 పరుగుల వద్ద ఆలౌటైంది.
పేస్ స్వర్గధామమైన పిచ్&zwnj;పై భారత్ బౌలర్లు ఎలాంటి ప్రదర్శన చేస్తారోనని ఆసక్తిగా ఎదురుచూసిన అభిమానులకి ఆరంభంలోనే భువనేశ్వర్ కుమార్ వరుస వికెట్లతో ఉత్సాహం నింపాడు. ఇన్నింగ్స్ తొలి ఓవర్&zwnj;లోనే ఓపెనర్ డీన్ ఎల్గర్&zwnj;ని డకౌట్&zwnj;గా పెవిలియన్&zwnj;కి పంపిన భువనేశ్వర్.. తర్వాత తానేసిన మూడో ఓవర్&zwnj;లో మరో ఓపెనర్ మక్రమ్(5)ని, ఐదో ఓవర్&zwnj;లో హసీమ్ ఆమ్లా(3)ని వరుసగా పెవిలియన్ బాట పట్టించాడు. భువీ వేసిన అవుట్ స్వింగర్ బంతులకి సఫారీ ఓపెనర్ల వద్ద సమాధానమే లేకపోయింది. దీంతో ఆ జట్టు ఆదిలోనే 12/3తో ఒత్తిడిలో పడింది.
ఈ దశలో కెప్టెన్ డుప్లెసిస్&zwnj;తో కలిసి ఏబీ డివిలియర్స్ దక్షిణాఫ్రికా జట్టుని శతక భాగస్వామ్యంతో ఆదుకున్నాడు. క్రీజులో కుదురుకునే వరకూ నెమ్మదిగా ఆడినా.. ఈ జోడి మహ్మద్ షమీ బౌలింగ్&zwnj;ని లక్ష్యంగా చేసుకుని వరుస బౌండరీలు బాదేసింది. ఈ క్రమంలోనే నాలుగో వికెట్&zwnj;కి అభేద్యంగా 114 పరుగుల భాగస్వామ్యం నెలకొల్పడంతో సఫారీ జట్టు కోలుకుంది. ప్రమాదకరంగా మారిన ఈ జోడిని జస్&zwnj;ప్రీత్ బుమ్రా విడదీశాడు. కెరీర్&zwnj;లో తొలి టెస్టు ఆడుతున్న బుమ్రా విసిరిన బంతిని అడ్డుకునే ప్రయత్నంలో ఏబీ డివిలియర్స్ క్లీన్ బౌల్డయ్యాడు. అనంతరం కొద్దిసేపటికే కెప్టెన్ డుప్లెసిస్&zwnj;ని హార్దిక్ పాండ్య ఔట్ చేయడంతో మళ్లీ ఆతిథ్య జట్టులో తడబాటు మొదలైంది.
జస్&zwnj;ప్రీత్ బుమ్రా బౌలింగ్&zwnj;లో హ్యాట్రిక్ ఫోర్లతో డికాక్ మెరుపులు మెరిపించినా.. ఎక్కువ సేపు క్రీజులో నిలవలేకపోయాడు. అతడ్ని భువనేశ్వర్ తన అవుట్ స్వింగర్&zwnj;తో పెవిలియన్ బాట పట్టించాడు. చివర్లో మహరాజ్ (35: 47 బంతుల్లో 3x4, 1x6) అశ్విన్ బౌలింగ్&zwnj;ని లక్ష్యంగా చేసుకుని భారీ షాట్లు ఆడినా.. లేని పరుగు కోసం ప్రయత్నించి అశ్విన్ చేతిలోనే రనౌటయ్యాడు. రబాడ (26), స్టెయిన్ (16), మోర్నీ మోర్కెల్ కాసేపు భారత బౌలర్లని ప్రతిఘటించే ప్రయత్నం చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.